text: Det blev Sparta Prag
  05 august 2016 kl. 12.00
  Sønderjyske trak en klassisk storklub i Europa League
  Sønderjyske møder tjekkiske Sparta Prag i playoff-runden om at komme i Europa League-gruppespillet.
  Det blev afgjort fredag ved Europa-League-lodtrækning i Geneve . 
  Det er en gammel, stolt storklub, som Sønderjyske skal op imod. 10 gange har klubben vundet det tjekkiske mesterskab og 24 gange det tjekkoslovakiske mesterskab.
  De to hold møder hinanden første gang den 18. august på Sydbank Arena i Haderslev og derefter, den  25. august, er der returkamp i Prag.
  